stanford-oval/wikipedia huggingface dataset:
אוקסים

אלדוקסים (שמאל) וקטוקסים
אוקסימים (ביחיד: אוקסים; באנגלית: Oxime) הם קבוצה של תרכובות אורגניות.
אוקסימים מכילים את הקבוצה הפונקציונלית C=NOH; זאת מורכבת מאטום פחמן הקשור בקשר קוולנטי כפול לאטום חנקן, ומקבוצת הידרוקסיל (OH) הקשורה לאטום החנקן.
לאטום הפחמן יכולות להיות קשורות שתי שרשראות פחמניות כלשהן. אם קשורות אליו שתי שרשראות פחמניות, מהווה התרכובת קטוקסים (Ketoxime); אם קשורה אליו שרשרת בודדת ואטום מימן, מהווה התרכובת אלדוקסים (Aldoxime).
אוקסימים נוצרים בתגובה בין התרכובת הפשוטה הידרוקסילאמין (NH2OH) ובין קטון (ליצירת קטוקסים) או אלדהיד (ליצירת אלדוקסים). קטונים ואלדהידים מסיסים לרוב במים; אוקסימים אינם מסיסים במים, ולפיכך יכול הידרוקסילאמין לשמש כחיישן לנוכחות של קטון או אלדהיד (הוספת הידרוקסילאמין לתמיסה המכילה קטון או אלדהיד תגרום להיווצרות משקע מוצק).
השימוש הנפוץ ביותר באוקסים הוא בייצור פוליאמיד, פולימר סינתטי אורגני שלו שימושים רבים והוא אחד הפולימרים הנפוצים ביותר (בשמו המסחרי מוכר כניילון 6).
הערות שוליים

↑  Palmer, R. J. 2001. Polyamides, Plastics. Encyclopedia Of Polymer Science and Technology.
| קבוצות פונקציונליות |
| --- | --- | --- |
| פחמימנים | אלקיל (מתיל, אתיל, פרופיל, בוטיל, פנתיל) • אלקן (ויניל, אליל) • אלקין • קרבן • בנזיל • הלואלקאן • אלן • קומולן • פניל |  |
| תרכובות חמצן | הידרוקסיל (כוהל) • קרבוניל • קטון • אלדהיד • אציל • קרבונט • חומצה קרבוקסילית • אנהידריד • אסטר • הידרופראוקסיד • פראוקסיד • אתר • המיאצטל • המיקטאל • אצטל • קטאל• חומצה דיקרבוקסילית • אצטיל • אצטוקסי • אקרילואיל • אלקוקסי (מתוקסי) • בנזויל • דיאוקסירן • אפוקסיד • אורתו-אסטר • ינון |  |
| תרכובות חנקן | אמין • אמיד • קרבאמאט • אימין • אימיד • אזיד • אזו • ציאנט • איזוציאנט • ציאניד • ניטריל • איזוניטריל • הידרזון • ניטראט • ניטריט • ניטרו • ניטרוסו • אוקסים • פירידין • הידרזון • איזוניטריל  • ניטרן |  |
| תרכובות זרחן | פוספין • חומצה פוספונית • פוספאט • פוספודיאסטר |  |
| תרכובות גופרית | תיול • תיואתר • דיסולפיד • סולפוקסיד • סולפון • חומצה סולפינית • חומצה סולפונית • תיוציאנט • איזותיוציאנט • תיוקטון • תיאל • תיואסטר • סולפונאמיד • פרסולפיד • תיוניל |  |
| תרכובות ביוכימיות | חומצת שומן (ח.קרבוקסילית) • חלבון (פולי-אמיד) • פחמימה (קטון או אלדהיד) |  |
| --- | --- |
בקרת זהויות :  NLI: 987007551334205171  GND: 4173026-4
אי-דת

מדינות העולם לפי אחוז האוכלוסייה ללא השתייכות דתית 



   פחות מ-10% או כרגע אין מידע
אי-דת או חוסר דת (באנגלית: Nonreligion או Irreligion) הוא המצב של היעדר, אדישות כלפי או דחייה של דת. אי-הדת יכולה להיות מקרית, או להתבסס על אידאולוגיה כמו אנטי-דת, ויכולה להתבטא באתאיזם, אגנוסטיות ועוד. אי-דת יכולה להיות מלווה ביחס שלילי, אדיש ואף חיובי כלפי דתות.
חוקרים שביקשו למדוד את התופעה במובנים גלובליים ואת היקפה הדמוגרפי, מגדירים אותה באופן בסיסי כאחיזה בהשקפת עולם נטורליסטית ללא זיקה למושגים על-טבעיים ורוחניים. זאת להבדיל מכל תופעה אחרת, כמו מי שהם דתיים פחות באופן יחסי. כדי לזקק את הנתונים המתייחסים לאי-דת אובייקטיבית, יש צורך ברגישות תרבותית רבה, ובמודעות להטייה הבסיסית המערבית לגבי מושג ה"דת" (למעשה נצרות מערבית, בין אם קתולית או פרוטסטנטית) הקשור בממסדים, אמונות תאולוגיות ותחומי חיים מוגדרים היטב שניתן להפריד בקלות יחסית מעולם היום-יום ה"חילוני".
כך, במזרח אסיה, קיים בידול חד בין אמונות עממיות באלים למושג "דת", שמתקשר לדתות ממוסדות כמו בודהיזם ונצרות. מאמיני שינטו ביפן או שמאניזם בקוריאה יגדירו עצמם תכופות כ"נטולי השתייכות דתית". להבדיל מכך, יש מידע רב על שקיעת האמונות העל-טבעיות והמסורות הריטואליות בקרב האוכלוסייה העירונית והמשכילה. בקרב יהודים בישראל, כינויים כמו "חילוני" מתייחסים לכל מי שאיננו אורתודוקסי קפדן יחסית, למרות שרבים מה"חילונים" מתאפיינים בפרקטיקה ובאמונות דתיות נרחבות למדי; לעומת זאת, ביהדות ארצות הברית, מאפיינים מובהקים של אי-דת נפוצים הרבה מעבר ל-25% לערך שמצהירים בסקרים שאינם דתיים. במדינות המזרח התיכון, הממשלה דורשת כי כל האזרחים יהיו דתיים או רושמת אותם לפי דת, ולכן הנתונים המתקבלים במחקרים ובסקרים אינם משקפים בהכרח. חלק מהמזדהים כלא-דתיים בעולם גם מגדירים עצמם כ"רוחניים", ומאמינים בתורות העידן החדש למיניהן (חוקר הדתות רוברט פולר טבע עבורם את התואר "רוחניים אך לא דתיים"), וסיווגם בהקשר של אי-דת הוא שאלה סבוכה. חלקם מבקשים משמעות קיומית חילונית לגמרי, ואילו אחרים, אף שהם דוחים את הדתות הממוסדות הוותיקות, הם דתיים לגמרי.
לפי אומדנים דמוגרפיים משנת 2016, המתחשבים בהגדרה הרחבה ביותר (היעדר הזדהות או השתייכות לדת כלשהי) ובהגדרה הצרה ביותר (אתאיזם חיובי), ההיקף העולמי של אי-דת נע בין 450 מיליון ל-1.6 מיליארד נפש.
ראו גם

ביקורת על הדת
| --- | --- |
: ספר: חוסר דת
אוסף של ערכים בנושא הזמינים להורדה כקובץ אחד.
הערות שוליים

↑  התרגום "אי-דת" מופיע בשני מילונים: "מלון אנגלי־עברי" בהוצאת דביר, 1965; ו"מילון חדש צרפתי עברי" בהוצאת אחיאסף, 1968.
↑  לדיון מקיף בסמנטיקה ובטרמינולוגיה, ראו: Lois Lee,‏ Recognizing the Non-religious. הוצאת אוניברסיטת אוקספורד, 2015. עמ' 31-37. באופן כללי, nonreligion הוא המושג הרחב ביותר, ומשמעו היעדר דת בכל צורה שהיא. Irreligion קשור יותר בדחייה של דת. בתוך מונחים אלו אפשר לדון באופן ממוקד יותר גם ביחס כלפי תאיזם, בספקנות, במחשבה חופשית ועוד. "היעדר דת" הוא מושג רחב יותר מאתאיזם, וצר יותר מסקולאריות.
↑  Luke Galen (עורך),‏ The Nonreligious: Understanding Secular People and Societies. הוצאת אוניברסיטת אוקספורד, 2016. עמ' 7-8.
↑  גאלן, הטיה: 36, 51; אסיה: עמ' 40-41; יהודים: עמ' 50; מזרח תיכון: 46.
↑  על מזרח אסיה, ראו גם: Timothy Fitzgerald, A Critique of "Religion" as a Cross-Cultural Category. Method & Theory in the Study of Religion, 1997.
↑  בתוך: Phil Zuckerman; John R. Shook (עורכים). The Oxford Handbook of Secularism. הוצאת אוניברסיטת אוקספורד, 2017. עמ' 574-575.
↑  גאלן, עמ' 32-34.
| אי-דת |
| --- | --- | --- |
| אתאיזם | אתאיזם מדיני • אתאיזם שלילי וחיובי • אתאיזם אגנוסטי • אתאיזם יהודי • אנטי-תאיזם • דמוגרפיה |  |
| אגנוסטיות | תאיזם אגנוסטי • אתאיזם אגנוסטי |  |
| נונתאיזם | אנטי-תאיזם • הומניזם חילוני • אפתאיזם • פוסט-תאיזם • דאיזם • אנטי-דתיוּת |  |
| דת פארודית | מפלצת הספגטי המעופפת • החד-קרן הוורודה הבלתי נראית • יום חמישי האחרון • קנקן התה של ראסל |  |
רשימת מדינות לפי אי-דת
| --- | --- |
בקרת זהויות :  GND: 4318722-5  NKC: ph983223
אול דויניו לנגאי

| --- | --- |

ההתפרצות של 1966
 מידע כללי
 סוג הר:  הר געש שכבתי
 גובה:  2,962 מטר
 מדינה:  טנזניה טנזניה
 מיקום:  צפון המדינה
 רכס הרים:  השבר הסורי-אפריקני
 מספר הר געש:  =0202-12‏
 התפרצות אחרונה:  2010–2013
 מסלול ההעפלה הקל:  מעלה לנגאי, המסלול העדיף הוא מדרום, פחות מהמערב
 קואורדינטות:  2°45′01″S 35°54′08″E﻿ / ﻿2.75016°S 35.902104°E﻿ / -2.75016; 35.902104
  (למפת טנזניה מוגדלת) דודומה דאר א-סלאם זנזיבר סיטי ארושה קילימנג'רו מוואנזה מביה קיגומה מטווארה קניה אוגנדה רואנדה בורונדי זמביה רפוב. דמוק. קונגו  מלאווי מוזמביק האוקיינוס ההודי אול דוניו לנגאי (למפת טנזניה רגילה) דודומה דאר א-סלאם זנזיבר סיטי ארושה קילימנג'רו מוואנזה מביה קיגומה מטווארה קניה אוגנדה רואנדה בורונדי זמביה רפוב. דמוק. קונגו  מלאווי מוזמביק האוקיינוס ההודי אול דוניו לנגאי 
נוף מההר
אול דוניו לנגאי- צולם באוגוסט 2007
אול דוניו לנגאי מתפרץ - צולם במרץ 2008
אוֹל דוֹינְיוֹ לנגאי (במסאית: "הר האלוהים") הר געש שכבתי פעיל השוכן בצפון טנזניה, חלק מהשבר הסורי-אפריקני במזרח אפריקה. ההר שוכן מדרום לאגם נטרון ולגבול בין טנזניה לקניה. הר הגעש ייחודי בין הרי הגעש הפעילים בכך שהוא פולט לבה נטרוקרבונטיטית, סוג ייחודי של קרבונטיט געשי. הבדל נוסף הוא הטמפרטורה של הלבה בהיפלטה – 510°C, טמפרטורה נמוכה במידה משמעותית מזו של לבה בהרי געש אחרים. כמה הרי געש קרבונטיטיים רדומים שוכנים בקרבת מקום, כולל הר הומה.
תיאור וגאוגרפיה

אול דויניו לנגאי הוא הר הגעש הפעיל היחיד בצפון טנזניה. הוא מתנשא לגובה של 2,962 מטרים, כ-2,100 מטרים מעל לסביבתו. צורתו חרוט כשקוטרו בבסיסו 12 קילומטרים. בפסגתו שני לועות. ממדיו של הלוע הדרומי שאינו פעיל 200 על 300 מטרים ושל הלוע הצפוני הפעיל 300 על 400 מטרים.
היסטוריה של התפרצויות

אול דוניו לנגאי הוא הר געש צעיר במונחים גאולוגים וגילו מוערך בין 350,000 ל-400,000 שנים. ההר הופיע במפת מזרח אפריקה משנת 1855, שבה צוין בטעות כי ההר מושלג בשל הגוון הלבן של קרבונטיט לאחר בליה. על היותו הר הגעש פעיל נודע לאירופאים לראשונה לאחר אמצע המאה ה-18 מסוחרי עבדים ערבים. ד"ר גוסטב פישר (Gustav Fischer) היה האירופאי הראשון שחזה בהתפרצות ההר ב-1883. קילוחי לבה דווחו בין 1904 ו-1910 ושוב בין 1913 ו-1915. התפרצות עזה התחוללה ביוני 1917, והאפר מהתפרצות זו שקע במרחק של 48 קילומטרים מההר.
התפרצות דומה התרחשה במשך כמה חודשים ב-1926 ובין יולי לדצמבר 1940, והאפר ממנה הגיע עד לוליונדו כ-100 קילומטרים מההר. כמה התפרצויות משניות של לבה נצפו ב-1954, 1955, 1958 ובתחילת שנות ה-60 של המאה ה-20.
כאשר התפרץ אול דויניו לנגאי ב-14 באוגוסט 1966 דיווחו שני גאולוגים אנגלים, דוסון (John Barry Dawson) וקלארק (G. C. Clark), שסיירו בלוע שבוע אחר כך, כי ראו "עמוד עבה של אפר שחור" שהתרומם לגובה של כ-900 מטרים מעל הר הגעש ונישא ברוח צפונה כלפי אגם נטרון. כאשר טיפסו השניים על חרוט הפליטה הם תיארו פליטה רציפה של גז, אפר ואבק אפורים-לבנבנים ממרכז הבור.
החל ב-12 ביולי 2007 גרמה הפעילות הגעשית בהר לרעידות אדמה קלות בקניה ובטנזניה. האחרונה שבהן התרחשה ב-18 ביולי 2007 בשעה 08:30 (זמן קניה). גודלה הוערך במגניטודה 6 והיא הורגשה בניירובי בירת קניה. הגאולוגים חשדו שהגידול הפתאומי ברעידות האדמה נבע מתזוזת מאגמה בתוך אול דויניו לנגאי. ההר התפרץ לבסוף ב-4 בספטמבר 2007 תוך שהוא שולח עמוד התפרצות וקיטור למרחק 19 קילומטרים במורד הרוח וכיסה את המורדות הצפוניים והמערבים של ההר בקילוחי לבה טריים. ההתפרצות נמשכה בהפסקות לתוך 2008. בסוף פברואר 2008 דווח כי נראה שההתפרצות צוברת תאוצה, ואכן ב-5 במרץ התחוללה התפרצות עזה. באפריל היו תקופות רגיעה, למעט התפרצויות ב-8 וב-17 בו. פעילותו הגעשית נמשכה עד סוף אוגוסט 2008. ביקור בפסגה בספטמבר 2008 גילה שפליטת הלבה נמשכה משני פתחים קטנים בתחתיתו של לוע חדש. ביקורים שנערכו בלוע במרץ-אפריל 2009 הראו שפעילות זו נפסקה.
לבה

בעוד שהלבה הנפלטת ממרבית הרי הגעש עשירה במינרלים סיליקטיים, הלבה של אל דויניו לנגאי היא קרבונטיטית ועשירה בפחמות נדירות של נתרן ואשלגן ובמינרלים הנדירים ניירריט וגרגוריט (שניהם נתגלו באול דוניו לנגאי). בשל הרכב יוצא דופן זה מתפרצת הלבה בטמפרטורות נמוכות יחסית שבין 500°C ל-600°C. בשל טמפרטורה נמוכה זו יש ללבה המותכת גוון שחור באור השמש במקום הגוון האדום האופייני למרבית הלבות, והיא דומה לבוץ שחור. הלבה גם נוזלית הרבה יותר מהלבות הסיליקטיות, לעיתים היא אפילו צמיגה פחות ממים. מינרלי הפחמות הנתרניים והאשלגניים של הלבה הנוצרת באול דויניו לנגאי אינם יציבים על פני השטח. הם סופחים מים ונוטים להתפרק במהירות, צבעם משתנה משחור לאפור ואז לחום, ובסופו של דבר ללבן. גם מרקם הסלע הנוצר מהתקררות הלבה משתנה עקב כך. תחילה הסלע קשה, אחר כך רך ואז הוא מתפורר. עקב כך שונה הנוף הגעשי של ההר מכל הר געש אחר על פני כדור הארץ.
לקריאה נוספת

John Barry Dawson, The Gregory rift valley and Neogene-recent volcanoes of northern Tanzania, Geological Society, 2008, ISBN 1862392676, pages 57-64
בני פירסט, אול-דויניו לנגאי: הר האלוהים, גליליאו, 133, ספטמבר 2009, עמ' 25-20
https://www.atmag.co.il/%D7%94%D7%A8-%D7%94%D7%90%D7%9C%D7%95%D7%94%D7%99%D7%9D/
הערות שוליים

↑  Ol Doinyo Lengai
↑  Phillip Briggs, Northern Tanzania with Kilimanjaro and Zanzibar, Bradt Travel Guides, 2006, ISBN 1-84162-146-3, page 194
↑  Climbing Oldoinyo Lengai
↑  Philip Briggs, Northern Tanzania, 2nd: The Bradt Safari Guide with Kilimanjaro and Zanzibar, Bradt Travel Guides, 2009, ISBN 1841622923 עמ' 192
↑  השם מתועתק באלפבית לטיני בשתי צורות, Ol Doinyo Lengai ו-OlDoinyo Lengai, כאשר הצורה הראשונה נפוצה יותר
↑  Latest news at Lengai אתר המתוחזק על ידי פרדריק בלטון (Frederick A. Belton) מ-Middle Tennessee State University.
| --- | --- |
בקרת זהויות :  NLI: 987007546593105171  GND: 4371949-1  LCCN: sh94005581  VIAF: 245813682   WorldCat (עם VIAF): 245813682
אונביניליום

אונביניליום הוא שמו של יסוד כימי היפותטי בטבלה המחזורית. מספרו האטומי הוא 120 והוא היסוד ה-17 בסדרת היסודות העל-כבדים וה- 28 בסדרת היסודות הטרנס-אורניים.
האונביניליום טרם יוצר, למרות ניסיונות מרובים של צוותים גרמנים ורוסיים. ניסיון אחד של הצוות הגרמני ב־2011 במרכז הלמהולץ למחקר יונים כבדים היווה תוצאה מרומזת אך לא חותכת המצביעה על ייצור אפשרי, אך הנתונים לא היו שלמים ולא תואמים את הציפיות התאורטיות. ניסיונות מתוכננים של צוותים מרוסיה, מיפן ומצרפת מתוכננים לשנת 2020. עדויות ניסיוניות מהניסיונות הללו מראות כי ככל הנראה, האונביניליום עשוי להיות היסוד המלאכותי האחרון שניתן לסנתז באמצעות הטכנולוגיה הנוכחית.
מיקומו של אונביניליום כמתכת אלקלית עפרורית מרמז כי יהיו לו תכונות דומות ליסודות הקלים יותר בקבוצה זו, כגון בריליום, מגנזיום, סידן, סטרונציום, בריום ורדיום. עם זאת, תופעות יחסותיות עשויות לגרום לחלק מתכונותיו להיבדל מאלו הצפויות מיישום ישיר של מגמות הטבלה המחזורית. לדוגמה, האונביניליום צפוי להיות פחות ריאקטיבי מבריליום ומרדיום ויהיה קרוב יותר להתנהגות סטרונציום, ואף שהוא אמור להראות את מספר חמצון +2 האופייני למתכות אלקליות, הוא גם צפוי להראות את מספר חמצון +4, שאינו ידוע בשום מתכות אלקליות עפרוריות אחרות.
היסטוריה

יסודות על-כבדים, כמו אנביניליום, מיוצרים רק על ידי היתוך גרעיני. ניתן לחלק את תגובות ההיתוך הללו ל"חם" ול"קר", תלוי באנרגיית הערעור של הגרעין המורכב המיוצר. בתגובות היתוך "חמות", מואצים יסודות כימים מסדרת האקטינידים, מה אשר מביא גרעינים מורכבים בעלי אנרגיית ערעור גבוהה יחסית (40–50 eV). בתגובות היתוך "קרות", מואצים יסודות כימים מסדרת מתכות המעבר העמידות (בדרך כלל עופרת וביסמוט), מה אשר מביא גרעינים מורכבים בעלי אנרגיית ערעור נמוכה יחסית (10–20 eV).
האונונניום והאונביניליום הם היסודות הקלים ביותר שטרם סונתזו, בניגוד לכל היסודות הקודמים אשר הגיעו לשיאם ביסוד אוגאנסון (יסוד 118). ניסיונות הסינתוז של יסודות 119 ו-120 דוחפים את גבולות הטכנולוגיה הנוכחית, כנראה בגלל חוק חתך הפעולה של תגובות הייצור וזמן מחצית החיים הקצרה שלהם, שצפויים להיות בסדר גודל של מיקרו-שניות.
הערות שוליים

↑  Barber, Robert C.; Gäggeler, Heinz W.; Karol, Paul J.; Nakahara, Hiromichi; Vardaci, Emanuele; Vogt, Erich (2009). "Discovery of the element with atomic number 112 (IUPAC Technical Report)". Pure and Applied Chemistry. 81 (7): 1331. doi:10.1351/PAC-REP-08-03-05.
↑  Folden III, C. M.; Mayorov, D. A.; Werke, T. A.; Alfonso, M. C.; Bennett, M. E.; DeVanzo, M. J. (2013). "Prospects for the discovery of the next new element: Influence of projectiles with Z > 20". Journal of Physics: Conference Series. IOP Publishing Ltd. 420 (1): 012007. arXiv:1209.0498. doi:10.1088/1742-6596/420/1/012007.
↑  "Universal nuclide chart". Nucleonica. Institute for Transuranium Elements. 2007–2012. נבדק ב-2012-07-03.
אוליבר מילבורן

| --- | --- |
אין תמונה חופשית
 לידה:  25 בפברואר 1973 (בן 51) דורסט, הממלכה המאוחדת 
 מדינה:  הממלכה המאוחדת 
 מקום לימודים:  איטון קולג'  דרגון סקול 
 בן או בת זוג:  Katie Razzall (18 בדצמבר 2004–?) 
 צאצאים:  MAtilda Milburn 
 פרופיל ב-IMDb
 
אוליבר מילבורן (באנגלית: Oliver Milburn; נולד ב-25 בפברואר 1973) הוא שחקן אנגלי, הידוע גם בשם אוז מילבורן.
ביוגרפיה

מילבורן נולד בדורסט. הוא למד בבית הספר דראגון באוקספורד ואחר כך באיטון קולג'.
מילבורן שיחק בתפקיד מתיו בנרמן בסדרת הטלוויזיה "משפחות" ובתפקיד ליאם בסדרה "מחלקה אלטרנטיבית". עוד הופיע בסרט "אני בלעדיך", בסדרה "The Bill", בסדרה המשטרתית "Backup", בעיבוד הטלוויזיוני לרומן "טס לבית דרברוויל" בתפקיד אנג'ל קלייר, בסרט "דייוויד קופרפילד" בתפקיד ג'יימס סטירפורת', בסדרת הדרמה "תרופה מתוקה", בסרט הטלוויזיה "ביירון", בסדרה "Born and Bred", בעיבוד הטלוויזיוני מ-2003 לספרי "ההגדה לבית פורסייט" ובסדרה "Bodies". ב-2009 הצטרף לצוות השחקנים של הסדרה "מאהבות". ב-2011 שיחק בתפקיד אדגר לינטון בעיבוד קולנועי לרומן "אנקת גבהים" מאת אמילי ברונטה. ב-2013 דיבב את הדמויות בארתולומיאו רוברטס וג'ון במשחק הווידאו "Assassin's Creed IV: Black Flag".
ביוגרפיה > חיים אישיים

מילבורן נשוי לכתבת החדשות של ערוץ 4 קייטי רזאל, בתו של הברון טים רזאל (אנ') חבר המפלגה הליברל-דמוקרטית. לבני הזוג יש בת אחת, מטילדה. מילבורן ואשתו היו בירח דבש בסרי לנקה כשהתרחשו רעידת האדמה והצונמי באוקיינוס ההודי, קייטי דיווחה מהשטח על האירועים.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1992–1993 | משפחות | Families | מתיו בנרמן |  |
| 1994 | גרסת בראונינג | The Browning Version | טראבשו |  |
| 1994 |  | Chandler & Co | ג'ייק | בפרק "Those Who Trespass Against Us" |
| 1994 |  | Bloody Weekend | ניל |  |
| 1994 |  | Good King Wenceslas | בולסלב | סרט טלוויזיה |
| 1995 |  | The Bill | ג'נקינס | בפרק "Lost and Found" |
| 1995 |  | The Choir | ניקולאס אליוט | מיני-סדרה |
| 1995 |  | Medics | מתיו פארי | בפרק "Lifeline" |
| 1995 |  | Backup | ויין 'בוג' צ'יטם | סדרת טלוויזיה |
| 1996 |  | In Your Dreams | ג'יימי | סרט טלוויזיה |
| 1996 |  | Sweet Angel Mine | פול דייוויס |  |
| 1997 |  | Bright Hair | לורנס צ'רצ'מן | סרט טלוויזיה |
| 1998 | טס לבית דרברוויל | Tess of the D'Urbervilles | אנג'ל קלייר |  |
| 1998 |  | Holiday Romance | סרט קצר | בשם אוז מילבורן |
| 1999 |  | Love in the 21st Century | צ'ארלי | בפרק "Threesomes" |
| 1999 |  | The Cookie Thief | איש עם ווקמן | סרט קצר |
| 1999 | דייוויד קופרפילד | David Copperfield | סטירפורת' |  |
| 2000 | פרנואיד | Paranoid | טובי |  |
| 2001 | אני בלעדיך | Me Without You | נאט |  |
| 2002 |  | Jetpac Willy |  | סרט קצר |
| 2002 |  | Chasm | רובן | סרט קצר |
| 2003 | ההגדה לבית פורסייט | The Forsyte Saga | מייקל מונט |  |
| 2003 | תרופה מתוקה | Sweet Medicine | אדי סוויט | סדרת טלוויזיה |
| 2003 | ביירון | Byron | סקרופ דייוויס | סרט טלוויזיה |
| 2004 | מחלקה אלטרנטיבית | Green Wing | ליאם |  |
| 2005 | המדרון | The Descent | פול |  |
| 2005 |  | Born and Bred | ד"ר ניק לוגן |  |
| 2005 |  | Bodies | ג'יימס מור | סדרת טלוויזיה (פרק אחד) |
| 2005 | פוארו | Agatha Christie: Poirot | לה רוש | בפרק "The Mystery of the Blue Train" |
| 2006 | שיעורי נהיגה | Driving Lessons | פיטר |  |
| 2006 |  | Toothache | ג'סטיס |  |
| 2006 |  | The Worst Week of My Life | אד |  |
| 2007 |  | The Afternoon Play | דייוויד | בפרק "Come Fly with Me" |
| 2008 | המפקח לואיס | Inspector Lewis | צ'ארלי ניוטון | בפרק "Life Born of Fire" |
| 2008 |  | Beyond the Rave | סרג'נט |  |
| 2008 | הולבי בלו | Holby Blue | פקד בילוש סקוט ווהן |  |
| 2009–2010 | מאהבות | Mistresses | מארק הרדי |  |
| 2010 |  | The Kid | פנפולד |  |
| 2011 | אנקת גבהים | Wuthering Heights | אדגר לינטון |  |
| 2011 | קורוניישן סטריט | Coronation Street | אנדי האנטר QC |  |
| 2012 | סקוט וביילי | Scott & Bailey | ג'רמי ליץ' |  |
| 2012 | ג'ינג'ר ורוזה | Ginger & Rosa | רוג'ר |  |
| 2013 | ג'ו | Jo | לגוף | בפרק "Invalides" |
| 2014 | המפקח ג'ורג' ג'נטלי | Inspector George Gently | ג'יימס דרווין | בפרק "Gently with Honour" |
| 2015–2016 | רויאלס | The Royals | טד | תפקיד ראשי (עונות 2-1); 20 פרקים |
הערות שוליים

1 2  "BBC Drama Faces - Oliver Milburn". בפברואר 2008. ארכיון מ-2011-07-16. נבדק ב-2010-01-19. {{cite web}}:  (עזרה)
↑  The Friendship Trap Michael O'Sullivan, The Washington Post, (13 September 2002).
↑  "Relative Values Tim Razzall and his daughter Katie". The Times. London. 2 במרץ 2008. נבדק ב-20 במאי 2010. {{cite news}}:  (עזרה)
| --- | --- |
בקרת זהויות :  PLWABN: 9810540204305606  GND: 1257925482  ISNI: 0000 0001 1495 5578  LCCN: no2003012611  VIAF: 95124719   WorldCat (עם VIAF): 95124719
אוריסטאנו

אוריסטאנו היא עיר ורשות מקומית באי סרדיניה השייך לאיטליה. בעיר כ-30,000 תושבים וכלכלתה מבוססת בעיקר על דיג. העיר היא בין היתר מושבה של הארכיבישופות של הכנסייה הקתולית של אוריסטאנו.
אוריסטאנו היא בירת נפה באותו שם, ומצויה בצפון מערב רמת קמפידנו, על שפך נהר הטירסו, הנהר הארוך ביותר בסרדיניה, שלעיתים מכונה "הנילוס של סרדיניה".
בתקופה הביזנטית, אוריסטאנו נקראה אריסטיאניס והוקמה בקרבת היישוב הפיניקי אותוקה (כיום סנטה ג'וסטה). ב-1070 החלה אריסיאניס לצבור חשיבות, כשהארכיבישוף טורקוטוריו הפך אותה למושב הבישופות, במקום העיר תארוס שהייתה ממוקמת באזור החוף והייתה נתונה למתקפות "סרצנים" (מוסלמים). העיר הפכה לבירת הג'ודיקאטו (מקבילה לדוכסות) של ארבוראה. בתקופה זו תוכננו ביצורים.
אידה בובולה

| --- | --- |
מדר אידה מרים בובולה
מדר אידה מרים בובולה
 לידה:  27 בפברואר 1900 בודפשט, האימפריה האוסטרו-הונגרית 
 פטירה:  24 באוקטובר 1981 (בגיל 81) גפני, ארצות הברית 
 ענף מדעי:  אשורולוגיה, בלשנות
 מקום מגורים:  בודפשט הונגריה, ארצות הברית
 מקום לימודים:  אוניברסיטת אטווש לוראנד (1923) 
 תרומות עיקריות
 יחסי השפה ההונגרית-שומרית, תרבות האלה
 
אידה מרים בובולה (בהונגרית Ida Miriam Bobula; ‏ 27 בפברואר 1900 - 24 באוקטובר 1981) הייתה פרופסור במכללת לימסטון ארצות הברית, אקטיביסטית, פמיניסטית, היסטוריונית, בלשנית, אשורולוגית וחוקרת תרבויות, ממוצא הונגרי.
ביוגרפיה

בובולה נולדה למשפחה פטריוטית מרקע חברתי גבוה. בתם של ג'אנוס די ואיידה הלסי בובולה. אביה ג'אנוס בובולה היה אדריכל. ספר השירים שלה, ראה אור בשנת 1920. היא למדה באוניברסיטת פוזמני פטר (Pázmány Péter). יזמה את הקמת האגודה הלאומית של נשים סטודנטיות באוניברסיטה ובמכללות בהונגריה. כיהנה בתפקיד יו"ר ונשיאת האגודה בשנים 1920 עד 1924. בובולה קיבלה את הדוקטורט בשנת 1924, ואחר כך שימשה במשך שנתיים בתפקיד עמיתת מחקר במכללת ברין מאור בפנסילבניה, ארצות הברית.
הייתה תלמידתו של פרנץ יוס באדיני. שניהם היו חוקרים בתחום איתור מוצאו של העם ההונגרי, ופרסמו יחד מחקרים עם עדויות על מוצא השפה והתרבות ההונגרית מתוך השפה והתרבות השומרית הקדומה. בובולה חקרה וגילתה מהו המקור של האלה הפטרונית של הונגריה בולדוגסוני (Boldogasszony). על פי הכנסייה הנוצרית בולדוגסוני הוא שמה של מריה אם ישו. פירוש שמה הוא "גבירת השפע" בובולה גילתה שעל פי הפולקלור ההונגרי יש לאלה בולדוגסוני שבע בנות, וגילתה שהמקור העתיק של אלה זאת הוא האלה באהו השומרית, המכונה גם באבה וגם גולה. על פי האמונה השומרית באהו היא "האלה האם הגדולה", אלת החיים והמוות, אלת האדמה, המים והשמים, אשר ילדה את האלים. ואשר מכונה "אמא באהו אלת השפע". בובולה גילתה טקסים, פולקלור ומנהגים הונגרים המשמרים עד היום טקסים לאלה האם הגדולה, כולל טקסי לידה, טקסי קציר ועוד.
| --- | --- |
בקרת זהויות :  BnF: cb114403835 (data)  GND: 1147514151  ISNI: 0000 0000 8124 2749  LCCN: n81142225  NTA: 134014081  VcBA: 495/107900  VIAF: 45633610   WorldCat (עם VIAF): 45633610
אופוסום קצר-זנב אפור

| אופוסום קצר-זנב אפור |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: אופוסומאים
משפחה:: אופוסומיים
סוג:: אופוסום קצר-זנב
מין:: אופוסום קצר-זנב אפור
שם מדעי
 Monodelphis domestica ‏וגנר, 1842
תחום תפוצה


אופוסום קצר-זנב אפור (שם מדעי: Monodelphis domestica) הוא מין של יונק כיס ממשפחת האופוסומיים, החי באמריקה הדרומית הטרופית. מין זה תואר ב-1842 כשייך לסוג אופוסום קצר-זנב. לא ידועים תת-מינים מוכרים שלו.
תיאור

אופוסום זה מגיע לאורך מוערך של 12 עד 18 ס"מ ומשקל של 58 עד 95 גרם בקירוב, כשהזכרים גדולים יותר מהנקבות במעט. בשביה האופוסום מכפיל את גודלו והוא יכול להגיע למשקל 150 גרם. הזנב של אופוסום זה קצר יחסית, כפי ששמו מרמז ואורכו לא עולה על 5 עד 9 ס"מ בקירוב. הוא בעל פרווה אפורה עם אוזניים וזנב ורודים ורחבים ועיניים שחורות גדולות וללא "מסיכה" כהה לאורך הפנים, כמו שאר האופוסומים. לנקבת האופוסום כלל אין "כיס", ובמקומם יש לה 13 פטמות בעלות שרירים היכול להתקפל לתוך הבטן.
הוא מצוי בטבע באמריקה הדרומית שממדרום לנהר האמזונאס, בדרום, מרכז ומערב ברזיל, מזרח בוליביה, צפון פרגוואי, ובפורמוסה שבצפון ארגנטינה. הוא מצוי בטבע ביערות גשם טרופיים ויערות לחים אחרים ולעיתים מגיע ליישובים אנושיים.
האופוסום הוא אוכל כל הניזון לרוב מטרף של מכרסמים, צפרדעים, זוחלים קטנים ומגוון חסרי חוליות ומגוון בפירות מסוימים. הוא פעיל בלילות וצד באמצעות שימוש בריחו תוך דחיקת אפו לעבר פתחים וחרכים שונים. את הטרף הוא הורג עם שיניו החדות לעיתים קרובות בנשיכה בצוואר.
האופוסום מתרבה במשך כל השנה והנקבות נכנסות להיריון של 14 יום, במהלך הם ממליטות 6 עד 11 צעירים בכל פעם ואלה נגמלים מאמם כעבור שמונה שבועות, תוך שהם מכפילים את גודלם במהלך התקופה. הם בעלי מחזור חיים מהיר, כשהם בשלים מינית בגיל 5 או 6 חודשים ובשביה הם יכולים לחיות עד 49 חודשים.
הערות שוליים

↑  אופוסום קצר-זנב אפור באתר הרשימה האדומה של IUCN
| --- | --- |
בקרת זהויות :  NLI: 987007547288905171
אונג סן

| --- | --- |

 לידה:  13 בפברואר 1915 Natmauk, מיאנמר 
 פטירה:  19 ביולי 1947 (בגיל 32) יאנגון, בורמה הבריטית 
 מדינה:  מיאנמר 
 מקום קבורה:  Martyrs' Mausoleum 
 השכלה:  אוניברסיטת יאנגון 
 תפקיד:  שר ההגנה 
 מפלגה:  הליגה האנטיפשסיטית למען חירות העם 
 בן או בת זוג:  Khin Kyi 
 פרסים והוקרה:  מסדר השמש העולה 
 חתימה:   
 
פסל אונג סן בינגון
הגנרל אונג סן (בבורמזית: ဗိုလ်ချုပ် အောင်ဆန် ; ‏ 13 בפברואר 1915 - 19 ביולי 1947) היה מהפכן, לאומן, גנרל ופוליטיקאי בורמזי. הייתה לו תרומה מכריעה במאבק להשגת עצמאותה של בורמה, אך נרצח על ידי מתנקשים שישה חודשים בטרם הושגה במלואה.